bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg ru bg bg bg bg bg bg bg bg bg bg bg bg bg ru bg bg bg bg bg bg bg bg bg bg bg bg en bg bg bg bg bg de bg bg bg bg bg bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
Роден на 18-и - живот за тялото, пустош в Душата | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
20 ное. 2013 Светлана Тилкова - Алена Алена отговаря 12511  2
Бих искал да допълня темата на твоя анализ на родените на 18-о число с въпрос относно Брад Пит и във връзка с казаното от теб за предишен негов живот. След като тогава той е убивал, защо сега, въпреки числото на кармично наказание, му се дават такива големи шансове за успех в живота – кариера, известност и т.н.? Не би ли трябвало например да бъде убит или да бъде обречен на мизерно съществуване заради тези убийства? Знам, че това тълкуване е прекалено елементарно и не обхваща цялостната картина. Първо, защото той може да е градил и положителна Карма в други свои животи. Второ, защото не се знае дали наистина е щастлив вътре в себе си въпреки това, което се вижда на повърхността. Трето, защото може би понякога човек трябва да премине през същия път и отново да му се даде добър живот, за да се научи да не го пропилява и да не се поддаде на изкушенията. Ще ми бъде интересно твоето допълнително тълкуване за Брад Пит, а и като цяло за родените на 18-о число от месеца.
Алена: Има логика в думите ти, но тя е човешката логика, която е различна от логиката на Вселенските и Кармичните закони.
Ако човек е убивал, е редно да си плати, като му бъде отнет животът. И това неотменно се случва. Не е задължително обаче кармичната разплата да се осъществи точно в живота, в който човекът се е родил под влияние на вибрация 18. Кармичното наказание с отнемане на живота на такъв човек може да дойде в прераждане, в което е роден дори на дата на кармична отплата, ако тогава има среща с хората, чийто живот е отнел. Да се родиш на 18-о число не означава, че животът ти ще бъде прекъснат насилствено преди отреденото му време. Да се родиш на 18-о число е всъщност жигосване от Кармата. Нищо че не боли и няма белег върху физическото тяло. За незримия свят човек, преродил се под знака на вибрация 18, е белязан със стореното от него. Той може да е разплатил или пък му предстои да разплаща онова, което е заслужил, като също загине от човешка ръка, раздаваща кармична мъст, тъй че самият акт на възмездие не е задължително да се осъществи в настоящото му прераждане. Наказание естествено има. Числото 18, дори и когато носи успехи в професионален и материален план, лишава родения под неговата вибрация от чистата човешка обич. Мнозина хора твърдят, че за тях обичта е без значение, важно е пари да има. Но е ясно, че са неискрени. Обичта е като солта. Колкото и да я ограничаваш и отхвърляш, не можеш без нея, защото е задължителна част от нашия живот.
При Брад Пит, както и при хората, родени по естествен път под вибрацията на 18, съществува постоянният дискомфорт и ежеминутно страдание на тяхната душа заради усещането, че обичта на околните, ако я има, все им е недостатъчна. Няма никакво значение дали такива хора отдават душата си или даряват от цялото си сърце своите чувства. Е, това е само на теория, защото не са склонни да го правят. Не само при Брад Пит, а при повечето хора, родени на 18-и, животът е двулик, ако щете, даже изпълнен с лицемерие. Те показват едно пред роднините, приятелите и обществото. За страничния наблюдател биха могли да бъдат щастливи и преуспяващи хора, изградили отлична кариера, както е Брад Пит, но дълбоко в себе си поне 90% от тези хора усещат празнотата на своя живот заради липсата на любов. Душата им плаче в самота. Съдбата им дава да се докоснат до това велико чувство, но точно когато решат, че ги е споходило, те започват подсъзнателно да възприемат любимия или любимата като свое притежание, да правят подаръци, да дават и невъзможното, та „притежанието“ да осъзнае, че е такова, за да изпитва вечна благодарност и да не се опитва да бяга. Точно тогава задейства механизмът на числото 18 – любовта или обичта, ако е родителска, синовна или съпружеска, започва да намалява до степента на търпимото. Не са редки случаите, в които даже най-изпепеляващата любов към хора, родени на 18-о число, може да угасне до безразличие, омраза и даже неприязън, защото при хората, дарили любовта си на родените под вибрация 18, се появява съмнение, че никога не са били обичани. Само са били използвани.
Пустота в душата, а не насилствено прекъсване на живота е кармичното наказание на хората, родени под вибрацията на 18 в съответното им прераждане.
За мен лично това наказание е по-тежко от прекъсването на живота, защото човек може да има и бързо следващо прераждане, но си представете що за живот е живял, ако е достигал до 80 или даже 90 години, а Душата му кънти от пустота сякаш е скелет насред пустинята, а оазисът на любовта е винаги мираж.
Числото 18 – Значение при естествено раждане
При връщане в минали прераждания на хора, родени под тази вибрация, винаги съм достигала до знание, подобно за всички тях. Макар и да звучи неособено приятно, то оказва основното влияние в живота им. Всички те в свое минало прераждане, независимо дали е било предишното или се крие далече в столетията, са били материални егоисти. Причинявали са болка и са убивали хора, за да се доберат до техните богатства. Родени в сегашния си живот и белязани с вибрацията на 18 (а тя може да бъде повтаряна в няколко поредни прераждания, но в различен зодиакален знак, докато претърпят голямата промяна в себе си), трябва с много доброта и смирение да се научат да отдават себе си и всичко, което им е излишно като материални придобивки, в полза на другите.
Личният ми опит показва, че родените на 18-о число носят заложбите от тези свои минали прераждания до 18‑ата си година, а в по-късната си възраст се случва и да успеят да ги преодолеят. Неприятното е, когато егоизмът им продължи да съществува, но вече по отношение на чувствата. Започват да отдават, подкрепяни от мощната вълна на числото 9, чувства и да получават от околните. Естествено предпочитат повече да получават и с непремереното си желание те постепенно убиват индивидуалността на обектите на особения им егоизъм. Не успеят ли да се освободят от това свое качество, ще се наложи отново да повтарят в същия клас в следващото си прераждане, но вече с още по-тежко кармично число. Проблемът при тях се свежда до осъзнатия им избор кое от качествата, вложени в числото 9, ще вземе надмощие – духовното или материалното. Надделеят ли материалното и егоизмът, урокът със сигурност няма да бъде научен и житейската им мисия няма да бъде изпълнена.
Тълкуването на числото 18 като дата за раждане за хората на които са го наложили поради лекарски съображения или здравословни причини променя неговия смисъл. Принудителното появяване на бял свят под вибрацията на 18 омекотява нейното въздействие. Дава енергия и желание за упорита борба за постигане на целите. В същото време отново им се иска да бъдат обичани повече от другите, защото обичта на околните е от жизнено значение за тях. Е, поне ще имат успокоението, че не са причина за нечия смърт само защото е била пречка за материалното им облагодетелстване. Все пак понякога и принудителното раждане на тази дата носи белега на минало прераждане – информация, която задължително трябва да се потвърди или отхвърли от кармичен астролог или астролог на кармата.
брад пит, карма, съдба, числото 18
Брак по сметка Алена: Яна и Петко нямат бъдеще
Светлана Тилкова - Алена
Завършила е международни икономически отношения и икономическа журналистика във ВИИ „Карл Маркс - сега УНСС. Дълги години е практикувала професията у нас и в чужбина. Изучава номерология от 1971 година, а астрология от 1977 г. При двумесечния си престой в Япония в източната и в класическата астрология я въвежда японски астролог. В периода 1983-1984 година изучава редовно астрология и психоанализа в САЩ – Ню Йорк, когато за първи път среща своята учителка Линда Гудман. През 1993 Линда Гудман й поставя задачата да продължи изследванията си и да развива науката номерология и по-специално кармичната номерология и кармичната астрология. Алена е автор на 78 книги и повече от 240 хиляди хороскопи. Създател и автор на сп. „Кармичният кръг“ излизащо всеки месец от януари 2001 година. От 26 ноември 1999 година е единствената българка член на Германския съюз на астролозитe - DAV. От 8 август 2006 година е член на Международната астрологична асоциация ISAR , а от 2015 година е член и на Американския астрологичен съюз. На 26 януари 2010 година с решение на Германският астрологичен съюз, е избрана да оглави българският филиал на Германският астрологичен съюз и да бъде негов председател. --- Wiki
апр. 26, 2015 Коментарите са изключени за Кармата не позволява бягство от разплата
апр. 22, 2015 Коментарите са изключени за Кармата не се изчислява
Материали от тази категория
сеп. 03, 2022 Коментарите са изключени за Сънят предупреждава и съветва. Грешките правим сами
Живял ли е Иисус в...
сеп. 01, 2022 Коментарите са изключени за Живял ли е Иисус в Родопите?
2 thoughts on “Роден на 18-и – живот за тялото, пустош в Душата”
VioletaCh 17.01.2014 at 15:35
Първо искам да Ви благодаря за публикациите на тема Тибетски прошки. В момента правя ритуала и се надявам на опрощение.
Въпроса ми е по коментара ви за кармичните числа 16, 18 и 29. Мисля, че за хората родени на тези дати /сред които съм и аз 29.01.1988/ ще е полезно да разберат малко повече. Направи ми впечатление, че най- тежкото наказание се пада на 29- ките, до доколкото разбирам за нерешителност и колебание. Същевремено наказанието на 18 е за отнемане на живот и за преследване на материални цели. Това означава ли, че Вселената наказва по- строго бездействието от колкото сътвореното зло?
И ако позволите един производен въпрос- възможно ли е да се долови /например от снимка/, ако човек е роден на различна дата от тази, която му е известна?
Благоадря предварително за отговора Ви!
mihaiilo 07.03.2014 at 22:38
Алена е права Родения на 29 е като лиана паразит който няма свое стебло смуче сокове от приемника си , трябва да го влачиш със собствените си сили ако не си е научил урока.Това за лианата е от Алена
За родените на 18 трябва не само насока към духовното ,а да се научат да не правят това което не искат на тях да им правят. И тия в пътя на лявата ръка учат усъвършенстват се но вършат зло за своя угода или да угодят на своя учител.По страшно е за родените на 15 наистина им се връща и то със сила поне равна на стореното а за родените с жизнен път 5 не съм много сигурен познавам единия е риба стана извратено подбие на състрадателната риба жесток егоист мачка всички и роденият на 17,02,1966 имат поне поне по добро от средното материално положение не се вижда нищо което да им пречи. А водолея си позволява и безнаказан сексуален тормоз.На един роден на 18 .09 му казах написано остави всичко на жена си родена на 0,7 01 и стана мътна и кървава то не може да се говори за хуманност чудовище няма отпуски ,болнични или нормални заплати Софиянци не са видели какво е ад и изроди.
На рибока последния жизнен период е 5.
Тия от родените на 18 ме питаха има ли ундулгенция “бяха платили ремонта на църквата“,казах не .Струваше ми 7 лоши години.Можеш да си купиш икона даже и параклис но не и място на Небето.
Имам спомени мътни за друго общество друго виждане на живота но не мога да си го спомня а още повече да го предложа и реализирам.
И рибока сега е в него от много време но си стои тука и трупа според мене негативна кърма.
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените